  Виталий Пронин Удмуртилэн Йырызлэсь ужзэ огдыре быдэсъясь Александр Соловьёв ӟечкылаз Сочиын куасэн бызьылӥсьёсты - Удмурт шаерысь спортсменъёсмес но соослэсь тренеръёссэс. "Атыкай музъеммес утисьлэсь праздниксэ пусъён нуналэ тӥ кузьмады кунмылы быдӟым Вормон", - тазьы пусъемын вал А. Соловьёвлэн М. Вылегжанинлы ыстэм гожтэтаз. Кивалтӥсь озьы ик ӟечкылаз куасэн бызьылӥсьёсмес кыдатэм тренерлы Олег Перевозчиковлы.Тодады вайытон вылысь: удмурт спортсменъёс Россилэн копилкаяз вайизы куинь азвесь медаль. Дмитрий Япаров но Максим Вылегжанин огъя командаен кыкетӥ интые потӥзы эстафетаын, нош Вылегжанин утӥз кык азвесь - командаен спринтын но 50 иськеме бызьылонын. Ми данъяськиськом тӥледын!Наталья Седова Туспуктэм: molgvardia.ru Теги: МаксимВылегжанин Сочи-2014  